သင်ခန်းစာ (၅)

လူမျိုးအားလုံးနှင့်ဗာဗုလုန်ရဲတိုက်

ဧပြီလ ၂၃ - ၂၉

ဥပုသ်နေ့မွန်းလွဲပိုင်း ဧပြီလ ၂၃ ရက်

ဖတ်ရန်ကျမ်းချက်များ။ က၊ ၉း၁၈-၁၁း၉။ လုကာ ၁ဝး၁။ မသဲ ၁း၁-၁၇။ လုကာ ၁း၂၆-၃၃။ ဆာ၊ ၁၃၉း၇-၁၂။ က၊ ၁း၂၈။ က၊ ၉း၁။

အလွတ်ကျမ်းချက်

‘‘သို့ဖြစ်၍၊ ထိုမြို့၌ ထာဝရဘုရားသည် မြေကြီးသားအပေါင်း တို့၏ စကားကို ရှုပ်ထွေး၍ သူတို့ကို မြေကြီးတစ်ပြင်လုံး၌ အရပ်ရပ် ကွဲပြားစေတော်မူသောကြောင့် ထိုမြို့သည် ဗာဗုလုန်မြို့ဟူ၍ တွင်သတည်း’’ (ကမ္ဘာဦးကျမ်း၊ ၁၁း၉)။

ရေလွမ်းမိုးခြင်းပြီး၍ သမ္မာကျမ်းစာမှ တစ်ဆင့်ပြီးတစ်ဆင့် အကြောင်းအရာများကို တောက်လျှောက်ဖော်ပြပေးခဲ့သည်။ နောဧမှသူ၏သား သုံးယောက်၊ ‘‘ရှေမ၊ ဟာမ၊ ယာဖက်’’ အထူးသဖြင့် သားသုံးယောက်ထဲ၌ ဟာမအကြောင်းကို ပို၍ဖေါ်ပြထားပါသည်။ သူသည်ခါနာန်၏အဘဖြစ်သည် (က၊ ၁ဝး၆၊ ၁၅)။ ‘‘ခါနာန်’’ ဟုဆိုသောအကြောင်းကို စတင်မိတ်ဆက်ပေးခဲ့ သည်။ ကတိတော်ထားရာပြည်ဖြစ်သည် (က၊ ၁၂း၅)။ အာဗြဟံကိုဘုရားရှင်မှ လူမျိုးတကာတို့၏ ကောင်းချီးစီးဆင်းရာအဘအဖြစ် ကတိဦပထားသော ကတိတော်ပြည်ဖြစ်သည်။ (က၊ ၁၂း၃)။

မည်သို့ဆိုစေ၊ ဗာဗုလုန်ရဲတိုက်မှ လမ်းကြောင်းပြတ်တောက်ခဲ့သည် (က၊ ၁၁း၁-၉)။ နောက်တစ်ဖန်လူမျိုးများကို ကွဲပြားစေပြန်သည်။ အကြောင်းမှာ ဘုရားရှင်သည်ကောင်းချီးချပေးချင်သော အကြံအစည်တော်ကြောင့်ဖြစ်သည်။ လူမျိုးနွယ်ပေါင်းများစွာကို စတင်ပေါ်ပေါက်စေသည်။ အခြားအခြေအနေအတွက် အခြားကျိန်ခြင်းကို ရရှိဖြစ်ပေါ်စေခဲ့သည်။ လူမျိုးတို့သည်ပေါင်းစည်းကာ ဘုရားသခင်၏ အရိုက်အရာကို ဝင်ရောက်ယူချင်ကြသည်။ ထိုကြောင့် ဘုရားရှင်တုံ့ပြန်ချက်မှာ အပြစ်ပေးခြင်းဖြစ်သည်။ လူမျိုးသည် ဘာသာစကား ရှုပ်ထွေးကုန်ကြသည်။ ကမ္ဘာကြီးအတွင်း၏အနှံ့အပြားသို့ လူများကွဲလွင့် ကုန်သည် (က၊ ၁၁း၈)။ သို့ဖြစ်၍ ဘုရားရှင်၏မူလအကြံအစည်အတိုင်း ကမ္ဘာကြီးကိုပြည့်စေသော လူဦးရေဖြစ်ပေါ် လာသည် (က၊ ၉း၁)။ အဆုံး၌ လူသားများ၏ဆိုးယုတ်ခြင်းအကြောင်းကြောင့်၊ ဘုရားသခင် သည် မကောင်းမှုများကို ကောင်းမှုသို့ပြောင်းပြန်လှန်ပြန်၍ ပြုတော်မူလိုက် သည်။ အမြဲတမ်းဘုရားရှင်၏နောက်ဆုံးစကားတော်ရှိပါသည်။ ဟာမကို မိမိအဘ၏ တဲအတွင်း ကျိန်ခြင်းအကြောင်း (က၊ ၁၁း၂၁၊ ၂၂) နှင့် ဗာဗုလုန် ရဲတိုက်မှ ရှုပ်ထွေးခြင်းဖြစ်အောင် ကျိန်ခြင်းခံရသောလူမျိုး (က၊ ၁၁း၉) တို့ ဖြစ်သည်။ ထိုကျိန်ခြင်းစကားအားလုံးသည် ကောင်းချီးအဖြစ် ဧကန်အမှန် လူမျိုးများအတွက် ပြောင်းလဲပေးစေမည်ဖြစ်သည်။

တနင်္ဂနွေနေ့ ဧပြီလ ၂၄ ရက်

ဟာမ၏ကျိန်ခြင်း

က၊ ၉း၁၈-၂၇ ကိုဖတ်ပါ။ ထူးခြားသောအကြောင်း၌ မည်ကဲ့သို့သော သတင်းစကားပါရှိသနည်း။

--------------------------------------------------------------------------------------------------

နောဧသည် မိမိ၏စပျစ်ဥယျာဉ်အတွင်းပြုမူခဲ့ခြင်းသည် ဧဒင်ဥယျာဉ်မှ အာဒံ၏လုပ်ရပ်နှင့်တူညီနေပါသည်။ ဖြစ်စဉ်နှစ်ရပ်လုံး၌ တူညီသောအကြောင်း ရှိနေပါသည်။ အသီးကိုစားမိသောကြောင့် အဝတ်အချည်းစည်းဖြစ်ခဲ့ရပြီး ကျိန်ခြင်းကို ရရှိသွားခဲ့သည်။ ကောင်းချီးလည်းဖြစ်စေပါသည်။ နောဧသည် အာဒံ၏ အစအနအခြေအနေကိုလိုက်၍ နောက်ဆုံး၌ကျဆုံးခဲ့သည်။

ကစော်ပြန်သောအသီးအရည်ကို သောက်သုံးစားသုံးခြင်းသည် ဘုရားသခင်၏ မူလပေးသောအစာမဟုတ်ပါ။ နောဧသည် မူးယဇ်ထုံထိုင်းသွား၍ မိမိကိုယ်ကိုပင် မထိန်းမသိမ်းနိုင်ဖြစ်သွားရသည်။ မိမိကိုယ်ကိုဖုံးအုပ်ရန်ပင် မသိရှိနိုင်တော့ပါ။ ထိုအခြေအနေရောက်သော် သားဟာမမြင်သွားခဲ့သည်။ ဧ၀ဝစ်လစ်စလစ် ဖြစ်သွားသကဲ့သို့ နောဧလည်းအဝတ်မပါဖြစ်သွားခဲ့သည်။ ဧဝသည် ကောင်းမကောင်းသိကျွမ်းရာအပင်ကို သိမြင်သောအပြစ်ကဲ့သို့ပင် (က၊ ၃း၆) ဟာမသည်မိမိအဘ၏ ဝစ်လစ်စလစ်ဖြစ်ခြင်းကို ရုတ်တရက်မြင်ရခြင်းမျိုး မဟုတ်ပါ။ သေသေချာချာကြည့်ပြီးမှ ပတ်ဝန်းကျင်ရှိလူများကို ရယ်ရယ်မောမော ဖြင့် မိမိ အဘဝစ်လစ်စလစ်ဖြစ်နေသည်ကို ပတ်၍ပြောနေတော့သည်။ အဘ၏ အရှက်ကို ဖုံးရန်ကိုကား လုံးဝစိတ်မကူးခဲ့ပါ။ ညီအစ်ကိုများသိသောအခါမှသာ အဘ၏ အရှက်ကိုဖုံးအုပ်ပေးခဲ့သည်။ သို့သော် ဟာမသည် လုံးဝအရေးမလုပ် ခဲ့ပါ။ အဘ၏ ဝစ်လစ်စလစ်ကိစ္စကို ဟာသပင်လုပ်ခဲ့သောကြောင့် ဟာမ၏ ပြုမူပုံကို သုံးသပ်ကြည့်ပါ။

မိဘကိုရိုသေရကောင်းမှန်းကိုသိရှိရန် သွန်သင်သောသင်ခန်းစာ ဖြစ်သည်။ သင်၏အတိတ်မှမိဘကိုရိုသေရန် ပျက်ကွက်ခြင်းသည် သင့်ကို ကြည့်ရှုပြုစုခဲ့သော မိဘကြောင့် သင်၏အနာဂတ်လမ်းကို ထိခိုက်သွားမည်။ (ထွက်၊ ၂ဝး၁၂) ကို ဧဖက် ၆း၂ နှင့်နှိုင်းယှဉ်ပါ။ သို့ဖြင့် ထိုကျိန်ခြင်း အမင်္ဂလာသည် ဟာမ၏အနာဂတ်ကို လွမ်းမိုးသွားတော့သည်။ သူ၏သား ခါနာန်ကိုပါ ဂယက်ရိုက်သွားခဲ့သည်။

လူတစ်ဦးကိုဆုံးမခြင်းပြုသောအခါ ထိုအကြောင်းကိုအရင်းခံ၍ ဘုရားတရားမှု ၌မှားယွင်းစွာဖြင့် အမှုအခင်းဖြစ်စေသည့်အထိ ဖြစ်လာစေကြောင်းကိုဆုံးမတတ် ကြသည်။ အနာဂတ္တိစကားအရ ခါနာန်နှင့်ပတ်သက်တင်းကျပ်သည့် ဟောထား မှုရှိနေသည်။ ခါနာန်သည် ဟာမက်သားဖြစ်သည်။ သမ္မာကျမ်းစာကို လေ့လာရေးသား သူများအနေဖြင့် ခါနာန်လူမျိုးတို့၏ဘာသာရေး အယူမှားများ အကြောင်းကို စိတ်စွဲ နေကြသည် (က၊ ၁၉း၅-၇၊ ၃၁၊ ၃၅)။

ဖြည့်စွက်သုံးသပ်ချက်အရ ဟာမ၏ကျိန်ခြင်းမှာပင် ကောင်းချီးမင်္ဂလာ သည်လည်း ပါဝင်ပါသည်။ ခါနာန်၏အမည်နာမ၌ စိစစ်လေ့လာရာ ‘‘ခါန’’ ဟူသောဝေါဟာရရှိသော ကြိယာပုဒ်မှလာ၍ ‘‘နှိမ်နင်းသည်’’ ‘‘ချိုးနှိမ်သည်’’ ဟုအဓိပ္ပာယ်ရသည်။ ဘုရားသခင်၏လူမျိုးများသည် ခါနာန်ပြည်ကို နှိမ်နင်းတိုက်ခိုက်သိမ်းပိုက်ခဲ့သည်။ ဘုရားသခင်၏လူမျိုးဟု ပြောသောစကားမှာ ရှေမ၏အနွယ်များဖြစ်၍ ခါနာန်ပြည်ကို ဝင်ရောက် သိမ်းပိုက်ကာ မေရှိယအရှင် ကြွလာမည့်လမ်းကို ပြင်ဆင်ပေးနေခြင်းဖြစ်သည်။ ယာဖက်၏အမျိုးကို ဘုရားသခင်သည် ကျယ်စေတော်မူသဖြင့် ‘‘ရှေမ၏တဲတွင် နေပါစေ’’ (က၊ ၉း၂၇)။ ယင်းအကြောင်းသည် လူမျိုးအားလုံးပျံ့နှံ့သွားစေရန် ထားရှိသည့် ဘုရားရှင်၏ ပဋိညာဉ်ပင်ဖြစ်သည်။ အနာဂတ်ရိုက်ထားသော စကားလည်းဖြစ်သည်။ ဣသရေလအမျိုးအားဖြင့် ကမ္ဘာကြီးတစ်ခွင်လုံး ကယ်တင်ခြင်းသတင်းရရှိရန် ရည်ရွယ်လုပ်ဆောင်ခဲ့သည် (ဒံ၊ ၉း၂၇။ ဟေရှာ၊ ၆၆း၁၈-၂ဝ။ ရောမ၊ ၁၁း၂၅)။ ဟာမကိုကျိန်ခြင်းသည် အခြားသော လူမျိုးအားလုံးအတွက် ကောင်းချီးကို ဖြစ်စေပြန်သည်။ ဟာမအမျိုးနှင့် ခါနာန်၏အမျိုးမှ ဆင်းသက်လာသောသူမှန်သမျှ ဘုရားသခင်၏ကယ်တင် ခြင်းကို လက်ခံရရှိစေသောအခွင့်လည်းရရှိသွားစေပြန်သည်။

နောဧသည် ကမ္ဘာကြီးရေလွမ်းမိုးခြင်း၌ သူရဲကောင်းကြီးဖြစ်ခဲ့သည်။ သူသည်သေရည်မူးယဇ်သောက်သုံးခဲ့ပါသလား။ ထိုကိစ္စအတွက် ကျွနု်ပ်တို့သည် အနာအဆာရှိ၍ အမှန်တကယ်ပင် ဘုရားရှင်၏ကရုဏာတော်လိုအပ်ကြောင်းကို ဖော်ြပပါသလား။

တနင်္လာနေ့ ဧပြီလ ၂၅ ရက်

ကမ္ဘာဦးကျမ်းမှဖော်ပြသောဆွေစဉ်မျိုးဆက်

နောဧ၏အကြောင်းကို ကမ္ဘာဦးကျမ်း၌ဖော်ပြပေးထားရာ ရေမလွမ်း မိုးမီနှင့် ရေလွမ်းမိုးပြီးချိန်အထိဖြစ်သည်။ ရာဇဝင်ကြောင်း၏အဆက်ကို နောက်ဆုံးကျမ်းပိုဒ် နှစ်ပိုင်း၌ တွေ့ရပြန်သည် (က၊ ၉း၂၈-၂၉)။ ၎င်းသည် ကျွန်ုပ်တို့ကို အာဒံမှဆင်းသက်လာသော အမျိုးအစဉ်အဆက်ကိုသိခွင့်ရစေ ပါသည် (က၊ ၅း၃၂)။ နောဧ၏အဘလာမက်အသက် ၅၆ နှစ်တွင် အာဒံ သေဆုံးခဲ့သည်ဟုဖော်ပြထားသည်။ သို့ဖြစ်၍ နောဧသည် အာဒံ၏အကြောင်း ဖြစ်ကြောင်းကုန်စဉ်ကို သိရှိရမည်မှာ သေချာပါသည်။ ရေမလွမ်းမိုးမီနှင့် ရေလွမ်းမိုးပြီးနောက် မျိုးဆက်ဆင်းသက်ခြင်း အဆင့်ဆင့်ကို နောဧသိခဲ့ရသည်။

က၊ ၁ဝ ကိုဖတ်ပါ။ မျိုးဆက်အကြောင်းကို အဘယ်ကြောင့် သမ္မာကျမ်းစာ၌ ရေးသားထားသနည်း။ (လုကာ၊ ၃း၂၃-၃၈)။

--------------------------------------------------------------------------------------------------

သမ္မာကျမ်းစာမှ မှတ်တမ်းတင်ဖော်ပြသော မျိုးစဉ်ဘောင်ဆက်၏ ရည်ရွယ်ချက်သုံးမျိုးရှိသည်။ ပထမအချက်မှာ သမိုင်းကြောင်းအရ လူတို့သည် အသက်ရှင်နေထိုင်ခဲ့သည်အကြောင်းအရာများကိုပြခဲ့သည်။ ထိုသူသည်သမိုင်းကြောင်းအရ လူတို့သည် အသက်ရှင်နေထိုင်ခဲ့သည် အကြောင်း အရာများကိုပြခဲ့သည်။ ထိုသူသည် သေဆုံးခဲ့သည်။ ထိုသူသည်အသက်မည်မျှ ရှိခဲ့သည်ကို အတိအကျသိရှိယုံကြည် နိုင်ရန်ဖြစ်သည်။ ဒုတိယအချက်မှာ ကျမ်းရေးသားသူအနေဖြင့် မည်သည့် အချိန်မှစတင််၍မည်သည့်အချိန်ထိနှင့် အနာဂတ်အားပေါင်းစည်း ဆက်နွယ်ပေးခြင်းပင်ဖြစ်သည်။ တတိယအနေဖြင့် လူသားတို့ပြုသောအပြစ်ကြောင့် ဝင်ရောက်လာသည့်အပြစ်၏ ကျိန်ခြင်းအမင်္ဂလာသည် သေဆုံးခြင်းဖြစ်၍ လူမျိုးစဉ်တစ်ဆက်ပြီးတစ်ဆက် သေဆုံးခဲ့ရကြောင်းကို ဖော်ပြခြင်းဖြစ်သည်။

‘‘ဟာမအမျိုး’’ ‘‘ရှေမအမျိုး’’ နှင့် ‘‘ယာဖက်အမျိုး’’ အကြောင်းကို ခွဲခြားစိတ်ဖြာသုံးသပ်ရာ၌ ရှင်းလင်းခြင်းမရှိခဲ့ပါ။ လူမျိုး (၇ဝ) ဟုဖော်ပြရာ၌ ‘‘ယာကုပ်’’ ၏မိသားစုမှပေါက်ဖွားသောမိသားစု (၇ဝ) စုကို ကြိုတင်ရည်ညွန်း ဖော်ပြသည် (က၊ ၄၆း၂၇)။ လူမျိုး (၇ဝ)နှင့် ခေါင်းဆောင် (၇ဝ) တို့သည် ဣသရေလလူမျိုးများ အခြားတိုင်းပြည်သို့ပျံ့နှံ့မည် (ထွက်၊ ၂၄း၉)။ ဘုရား အကြောင်းကို သက်သေခံမည် ဟူ၍လည်း သတ်မှတ်နိုင်သည်။ ‘‘အမြင့်ဆုံး သောဘုရားသည် အာဒံ၏ အမျိုးအနွယ်ဖြစ်သော လူမျိုးတို့ကိုပိုင်းခြား၍ အမွေမြေကိုပေးဝေသောအခါ ဣသရေလအမျိုးသားတို့အရေအတွက်ကို ထောက်ရှု၍ လူမျိုးတို့နေရာအပိုင်းအခြားကို စီရင်တော်မူ၏ (တရား၊ ၃၂း၈)။ ထိုနည်းတူ ယေရှုရှင်သည် ထိုဆင်းသက်လာသော အမျိုးများမှ တပည့်တော် (၇ဝ)ယောက်ကိုရွေးချယ်၍ တိုင်းပြည်အသီးသီးသို့ စေလွတ်ကာ ဧဝံဂေလိ လုပ်ဆောင်စေပါသည် (လု၊ ၁ဝး၁)။

အာဒံမှတစ်ဆင့် ဆင်းသက်လာသော ရှေးဘိုးဘေးများတို့သည် တိုက်ရိုက်ဆက်နွယ်နေကြောင်း ကျွန်ုပ်တို့သတင်းအချက်အလက်မည်သို့ သိရှိရသနည်း။ သူတို့၌ ကိုယ်စီရာဇဝင်မှတ်တမ်းများရှိနေကြသည်။ အာဒံမှ အမှန်တကယ် ဆင်းသက်လာကြောင်း သေချာလှပါသည်။ ယင်းအကြောင်းအရာ ရာဇဝင်များသည် ကျွန်ုပ်တို့ကို ရှေးအစအဦးမှစတင်၍ ဖြစ်ပျက်ခဲ့မှုမှန်သမျှကို သက်သေပြနေပါသည်။

မသဲ ၁း၁-၁၇ ကိုဖတ်ပါ။ ရာဇဝင်၌ရှိသောလူများသည် အမှန်ပင် ရှိခဲ့ကြောင်း ကျွနု်ပ်တို့ကိုမည်သို့သွန်သင်ပေးသနည်း။ ထိုသူများသည် ကျွန်ုပ်တို့အတွက် ယုံကြည်ခြင်း တည်ဆောက်ရာတွင် လိုအပ်ကြောင်း အဘယ်ကြောင့် ကျွန်ုပ်တို့သိနိုင်သနည်း။

အင်္ဂါနေ့ ဧပြီလ ၂၆ ရက်

ဘာသာစကားတစ်မျိုးတည်း

က၊ ၁၁း၁-၄ ကိုဖတ်ပါ။ တစ်ကမ္ဘာလုံးရှိလူသားများ အဘယ်ကြောင့် အလွန်စည်းလုံးခြင်းရှိခဲ့သနည်း။

--------------------------------------------------------------------------------------------------

‘‘တစ်ကမ္ဘာလုံး’’ ဟုခေါ်သောအဆိုသည် ရေလွမ်းမိုးပြီးနောက် နေထိုင်သော သူအနည်းငယ်ကိုသာ ဆိုလိုပါသည်။ စည်းလုံးခြင်းရှိကြ၍ကောင်းကင်ရောက်သည်အထိ ရဲတိုက်ကိုတည်ဆောက်မည်ဟု အလိုရှိကြသည်။ ပေါ်လွင်နေသည်မှာ ထိုသူတို့သည် အလွန်စည်းလုံးမှုရှိကြောင်းဖော်ပြသည် (က၊ ၁၁း၄)။ မည်သို့ဆိုစေ၊ သူတို့၏စိတ်ထဲ၌ ဘုရားကိုအံတုကာ မိမိကိုယ်ကို စိတ်ကြီးဝင်နေကြသည်။ ဖန်ဆင်းရှင်ဘုရားနှင့် ယှဉ်ပြိုင်ချင်ကြခြင်းဖြစ်သည်။ ထင်ရှားသည်မှာ ထိုလူတို့၏သဘောထားအမူအရာသည် ဧဒင်ဥယျာဉ်အတွင်း ဘုရားသခင်ချမှတ်ထားသော ဘုရားရှင်၏သဘောတော်နှင့် ကိုယ်တော်၏ ပြုတော်မူခြင်းကို ပြန်၍တော်လှန်သည့်ပဲ့တင်ထပ်သံမျိုးဖြစ်သည်။ ပြောဆိုသောစကားမှာ ပေါ်လွင်လှပါသည်။ (က၊ ၁၁း၃၊၄) ကို က၊ ၁း၆၊ ၉၊ ၁၄ နှင့်နှိုင်းယှဉ်ဖတ်ပါ။ ‘‘ပြုလုပ်ကြစို့’’ (က၊ ၁၁း၃၊၄)ကို (က၊ ၁း၂၆) နှင့်နှိုင်းယှဉ်ဖတ်ပါ။ သူတို့၏စိတ်ထဲ၌ ‘‘ငါတို့နာမည်ကြီးသွားရအောင်ဦပကြစို့’’ (က၊ ၁၁း၄)။ ဘုရားသခင်ကို လုံးဝအရေးမလုပ်ကြောင်း၊ အရေးမစိုက်ကြောင်း ဖော်ပြသောလုပ်ရပ်ဖြစ်သည် (ဟေရှာ၊ ၆၃း၁၂၊၁၄)။

အတိုချုံးဆိုရသော် ဗာဗုလုန်ရဲတိုက်ကိုတည်ဆောက်သူတို့သည် ဖန်ဆင်းရှင် ဘုရားသခင်ကိုအံတုကာ မှားယွင်းစွာထားရှိခြင်းနှင့်တူညီသည်။ မည်သူမည်ဝါက မြှောက်ပေးနေခြင်းကို ကျွနု်ပ်တို့မသိဘဲရှိမည်လား (ဟေရှာ၊ ၁၄း၁၄)။ ရေလွမ်းမိုးခဲ့ခြင်းအကြောင်းကို စိတ်ထဲစွဲနေခဲ့ကြသည်။ ထိုကြောင့် ဗာဗုလုန်ရဲတိုက် တည်ဆောက်ခြင်းဖြင့် စီမံကိန်းကြီးပေါ်ပေါက်လာရသည်။ အလွန်တရာမြင့်မားသော ရဲတိုက်ကြီးကိုတည်ဆောက်ကာ နောင်တစ်ခါ ရေလွမ်းမိုးခဲ့မည်ရှိသော် ခိုလှုံဖို့ရန် အတွက်ကြံစည်ခဲ့ခြင်းဖြစ်သည်။ ဘုရားသခင်၏ ကတိတော်ကိုအလေးထားရမည့်အစား ရေလွမ်းမိုးခြင်းပြန်၍ဖြစ်လာမည်ရှိသော်ဟု မိမိအတွေးဖြင့် သံသယကို အခွင့်ပေး ကြသည်။ ဗာဗုလုန်ယဉ်ကျေးမှု ကောင်းစားစဉ်မှာ ရေလွမ်းမိုးခြင်း မှတ်တမ်း မှတ်ရာများကို ထိန်းသိမ်းထားခဲ့သည်။ ဗာဗုလုန်ရဲတိုက် မြို့ကြီး တည်ဆောက်ခြင်းအကြောင်းနှင့် ဆက်စပ်နေပါသည်။ ကောင်းကင်ကိုမီသည့်အထိ တည်ဆောက်မည့်အကြံနှင့် ဘုရားသခင်၏ သဘောတော်ကို ဆန့်ကျင်ဘက်ပြုကြသည်။ ထာဝရဘုရားကိုဆန့်ကျင်ခြင်း သည် ဗာဗုလုန်၏စိတ်ဓာတ်ပင်ဖြစ်သည်။

သို့အတွက်ကြောင့် ဗာဗုလုန်ရဲတိုက်၏ရာဇဝင်သည် ဒံယေလ အနာဂတ္တိ ကျမ်းအတွက် အလွန်အရေးပါသောရာဇဝင်ဖြစ်လာသည်။ ရှိနာ ဟုခေါ်သောအဆိုသည် ဗာဗုလုန်ရဲတိုက်၏အစဦပရာနေရာဖြစ်သည် (က၊ ၁၁း၂)။ ဒံယေလအနာဂတ္တိကျမ်း၌ စတင်ရေးသားခြင်းမှာ ထိုအမည်နာမပါဝင်လာခဲ့သည်။ ယေရုရှင်လင်မြို့ကို နေဗုခဒ်နေဇာမင်းကြီးတိုက်ခိုက်သိမ်းပိုက်၍ ဗိမာန်တော်ပိုင်ပစ္စည်းများကို ရှိနာအရပ်သို့သယ်ဆောင်လာခဲ့သည် (ဒံ၊ ၁း၂)။ အခြားသောကျမ်းပိုဒ်များတွင် နေဗုခဒ်နေဇာမင်းကြီးသည် ရွှေရုပ်တုကိုထိုအမည်နာမပါဝင်လာ ခဲ့သည်။ ယေရုရှင်လင်မြို့ကို နေဗုခဒ်နေဇာမင်းကြီးတိုက်ခိုက်သိမ်းပိုက်၍ ဗိမာန်တော် ပိုင်ပစ္စည်းများကို ရှိနာအရပ်သို့သယ်ဆောင်လာခဲ့သည် (ဒံ၊ ၁း၂)။ အခြားသော ကျမ်းပိုဒ်များတွင် နေဗုခဒ်နေဇာမင်းကြီးသည် ရွေရုပ်တုကို ဆောက်လုပ်တုထားကာ လူများကိုဦးချစေသောအရပ်သည် ‘‘လွင်ပြင်’’ ကြီး ဖြစ်နေခဲ့သောကြောင့် ထိုနေရာ မှာပင်ဖြစ်ကောင်းဖြစ်လိမ့်မည်။ ထိုညီညာ သောလွင်ပြင်ကို လူတို့သဘောကျ နှစ်သက်ခဲ့ကြသည်။ ဒံယေလ၏နောက်ပိုင်း ရူပါရုံ၌ လူမျိုးတို့သည်စုံရုံးလျက် အတူတကွထာဝရဘုရားကို ဆန့်ကျင်ကြောင်း မြင်တွေ့ခဲ့သည်။ (ဒံ၊ ၂း၄၃) ဒံ၊ ၁၁း၄၃-၄၅ ကို ဗျာ၊ ၁၆း၁၅၊ ၁၆ နှင့် နှိုင်းယှဉ်ပါ။ ဗာဗုလုန်ရဲတိုက်ကြီးပျက်စီးခဲ့သလို လူမျိုးများတို့၏အားထုတ်မှု မှာလည်း ထိုနေရာမှာပင် ပျက်စီးရမည်ဖြစ်သည်။

လွန်ခဲ့သောရာစုနှစ်များ၌ ပြင်သစ်စာရေးဆရာ လူကြိုက်များသော ပုဂ္ဂိုလ်၏ အရေးအသားတွင် ‘‘လူတို့သည် ဘုရားဖြစ်ရန်ကြိုးစားကြသည်’’ အရေးအသား ပင်ဖြစ်သည်။ ကျွနုပ်တို့သည်လည်းမည်သို့စခဲ့သနည်း။ အာဒံနှင့် ဧဝ ဧဒင်ဥယျာဉ်၌ မည်သို့စခဲ့သနည်း (က၊ ၃း၅)။ မည်သည့်ကြီးမားသော လိမ်လည်ခြင်းအတွင်းသို့ သက်ဆင်းခဲ့သနည်း။

ဗုဒ္ဓဟူးနေ့ ဧပြီလ ၂၇ ရက်

‘‘ငါတို့ဆင်းကြစို့’’

က၊ ၁၁း၅-၇ နှင့် ဆာ၊ ၁၃၉း၇-၁၂ ကိုဖတ်ပါ။ အဘယ်ကြောင့် ဘုရား္ရှင်သည် မြေကြီးပေါ်သို့ ဆင်းကြွခဲ့ရသနည်း။ မည်သည့်အခြေအနေ မျိုးကြောင့် ဘုရားရှင်မနေနိုင်ဘဲကြွလာရသနည်း။

--------------------------------------------------------------------------------------------------

ခိုင်လုံတိကျသောအထောက်အထားအရ လူတို့သည် ကောင်းကင်သို့ မိုးထိ တိုက်ကြီးကိုဆောက်လုပ်ရန် ကြံစည်သော်လည်း ဘုရားသခင်သည် ကောင်းကင်မှ ကြွဆင်းလာခဲ့ရသည်။ ဘုရားရှင်ကြွလာခြင်းသည် တန်ခိုးတော် ကြီးမြတ်လှ ကြောင်းကိုပြသနေပါသည်။ လူသားတို့၏အကြံအစည်ထက် ဘုရားသခင်သည် အစဉ်သာလွန်နေမြဲဖြစ်သည်။ ဘုရားသခင်ဆီသို့လူများ၏ အကြံအစည်ဖြင့် ရောက်အောင်သွားပါမည်ဆိုလျှင် အဓိပ္ပာယ်မဲ့သောလုပ်ရပ်ပင် ဖြစ်နေပါသည်။ မေးခွန်းထုတ်ရန်မလိုပါ။ လူသားများကိုကယ်တင်ရန်အတွက် ယေရှုရှင်သည် ကျွနု်ပ်တို့ဆီသို့ဆင်းသက်လာခဲ့သည်။ အခြားနည်းလမ်းလုံးဝ မရှိပါ။

ခိုင်လုံတိကျသော ဗာဗုလုန်ရဲတိုက်အကြောင်းကို ဘုရားရှင်၏ နှုတ်ထွက် စကားတော်အရ ‘‘ရဲတိုက်ကိုကြည့်ရှုခြင်းငှာ ထာဝရဘုရား ဆင်းသက်တော်မူ၏’’ (က၊ ၁၁း၅)။ ဘုရားရှင်သည် ဆင်းလာ၍ကြည့်ရန် မလိုပါ။ ဆင်း၍လည်းမလာပါ။ (ဆာ၊ ၁၃၉း၇-၁၂) ကို (ဆာ၊ ၂း၄) နှင့် နှိုင်းယှဉ်ဖတ်ပါ။ ဆိုလိုသည်မှာ ဘုရားရှင်သည် လူသားများနှင့်အတူရှိစမြဲ ဖြစ်ကြောင်းကို ဆိုလိုပါသည်။

လု၊ ၁း၂၆-၃၃ ကိုဖတ်ပါ။ ဘုရားရှင်သည် ကျွနု်ပ်တို့ရှိရာသို့ ကြွဆင်းလာသည့်အဓိပ္ပာယ်သည် မည်သို့ရှိသနည်း။

ဘုရားရှင်ကြွဆင်းလာသည်ဟုဆိုသော အဓိပ္ပာယ်မှာ ယုံကြည်ခြင်း အားဖြင့် ဖြောင့်မတ်ရာရောက်သည်ဟုဆိုသော သဘောအရ ကရုဏာတော်၏ ဖြစ်စဉ် အဆင့်ဆင့်ကို ဖော်ပြခြင်းဖြစ်သည်။ ကျွန်ုပ်တို့အတွက် မည်ကဲ့သို့ပင် ကောင်းမှု အမျိုးမျိုးကို ဦကိးစားပြီးလုပ်နေစေကာမူ ဘုရားရှင်ထံမရောက်နိုင်ပါ။ ဘုရားရှင်သည်ဆင်းကြွလာရပါမည်။ သို့မှ ကျွန်ုပ်တို့နှင့်ဆုံနိုင်ပါမည်။ ကျွန်ုပ် တို့၏ လုပ်ဆောင်ချက်ကြိုးပမ်းမှုကြောင့် ဘုရားရှင်သည်သူ၏အထံတော်သို့ ရောက်သွား စေကာ ရွေးနုတ်ခြင်းဦပသည်မဟုတ်ပါ။ ကမ္ဘာဦးကျမ်း၌ ဘုရားသခင် ‘‘ဆင်းသက်သည်’’ ဟုကျမ်းချက်နှစ်ကြိမ်တိုင်တိုင်ဖော်ပြသည်။ အဓိပ္ပာယ်မှာ ကျွန်ုပ်တို့ကို ဘုရားသခင် မည်မျှ အရေးထားတော်မူကြောင်းကို ပြသသည်။

ကျမ်းချက်ဖော်ပြချက်အရ ဆိုးသွမ်းချက် ကမ်းကုန်နေသောလူတို့၏ လုပ်ရပ်များကို အဆုံးသတ်ရန် ဘုရားရှင်အလိုရှိတော်မူသည်။ ထိုကြောင့် ဘာသာစကားများကို ရှုပ်ထွေးစေပြီး သူတို့၏စည်းလုံးခြင်းအားလုံးကို ပျက်စီးသွား စေခြင်းဖြစ်သည်။

ဗာဗုလုန်ရဲတိုက်ကြီး တည်ဆောက်ခြင်းအမှုသည် ရှက်ဖွယ် ကောင်းစွာဖြင့် ပျက်စီးခဲ့ရသည်။ ဝါကြွားခဲ့သမျှသော သဘောအားလုံးသည် ဖရိုဖရဲဖြင့် အဆုံးသတ် သွားကြရသည်။ ယခုလူများတို့သည် ထိုအဖြစ်မျိုးကိုပင် ကြိုးစားနေဆဲ ဖြစ်သည်။ မိမိကိုယ်ကိုအထင်ကြီးအားကိုးနေမြဲဖြစ်သည်။ ဘုရားရှင်၏ပညတ်ချက်ကို ငြင်းပယ် ကြသည်။ ကောင်းကင်မှစတင်ပြီး စာတန် ကြိုးစားဖော်ထုတ်သော လမ်းစဉ်မျိုး ဖြစ်သည် ။ကာဣန၏ပူဇော်သကာပုံမျိုးပင်ဖြစ်နေသည်။ ရှေးဘိုးဘေးနှင့်ပ‌ရောဖက်များ စ. ၁၂၃.

ဗာဗုလုန်ရဲတိုက်၏သင်ခန်းစာမျိုး ကျွန်ုပ်တို့လူသားများ လုပ်ဆောင် နေချက်မည်သို့တူညီမှုရှိသနည်း။ ကျဆုံးကြရန်မှာသေချာပါသလား။ ကျွန်ုပ်တို့ အနေဖြင့် မည်သို့ကိုယ်စီသင်ခန်းစာရယူနိုင်ပါမည်နည်း။

ကြာသပတေးနေ့ ဧပြီလ ၂၈ ရက်

သုံ့ပန်များကိုပြန်လည်ကယ်တင်ခြင်း

က၊ ၁၁း၈၊၉ နှင့် က၊ ၉း၁ ကိုဖတ်ပါ။ က၊ ၁း၂၈ နှင့်နှိုင်းယှဉ်ပါ။ အဘယ်ကြောင့် ဘုရားရှင်သည် ကယ်တင်ရွေးနုတ်ခြင်းကိုပြုရပါသနည်း။

ဘုရားရှင်၏မူလပုံချ၍ ကောင်းချီးပေးသောအချက်မှာ လူတို့သည် ကမ္ဘာကြီးကို ပြည့်စေရန် ‘‘များပြားစွာမွေးဖွားရမည်’’ (က၊ ၉း၁) ကို က၊ ၁း၂၈ နှင့်နှိုင်းယှဉ်ဖတ်ပါ။ ဘုရား၏အကြံအစည်တော်ကို ဆန့်ကျင်လျက် ဗာဗုလုန်ရဲတိုက်ကို တည်ဆောက် ကြသည်။ လူမျိုးတစ်မျိုးတည်းအဖြစ် စည်းစည်းလုံးလုံးနေရန် ရည်ရွယ်ကြသည်။ ထိုသို့ဖြစ်၍ ဘုရားရှင် မိန့်တော်မူသောအမိန့်တော်အတိုင်းကို ဆန့်ကျင်သောစကားဖြင့် ‘‘လာကြ မြေကြီးတစ်ပြင်လုံးကို အရပ်ရပ်ကွဲပြားမည်စိုးရိမ်ကုန်၏’’ (က၊ ၁၁း၄)။ လူတို့သည် ပြောင်းရွေ့နေထိုင်ရန်ငြင်းဆန်ကြသည်။ အတူတကွနေထိုင်လျှင် ခွန်အား သာ၍ကြီးမည်ဟု မျှော်လင့်ကြသည်။ သို့ဖြစ်၍ မကွဲမပြားစေရန် ကြိုးစားခြင်းဖြစ်သည်။ ထိုသို့အထင်ရှိသည်မှာလည်းမှန်ခဲ့သည်။

မိမိတို့၏စည်းလုံးခြင်းခွန်အားကို မကောင်းသည့်ဘက်မှအသုံးပြုရန် လုပ်ဆောင်ကြသည်။ မိမိတို့ကျော်ကြားခြင်းသတင်းအတွက် အလိုရှိနေကြ သည်။ ‘‘စည်းလုံးခြင်းခွန်အားသည် မိမိတို့အတွက် မာနနှင့်ကြွားဝါခြင်းအဖြစ် လည်းကောင်း၊ ဘုရားကို ထင်ထင်ရှားရှားဆန့်ကျင်ခြင်းဖြစ်လာသည်။ နာမည်ကြီးရုံသက်သက် သာလုပ်ဆောင်ကြသည်။ သို့ဖြစ်၍ဘုရားရှင်၏ကတိတော်ကို ဆန့်ကျင်သောအမှုသည် ကမ္ဘာ ‘‘မြေကြီး တစ်ပြင်လုံးသို့လွင့်ပျံ့ရသော’’ အဖြစ်သို့ရောက်စေရန် ဘုရားရှင် စီရင်တော်မူခဲ့သည် (က၊ ၁၁း၉)။ အမှန်မှာထိုသို့ဖြစ်ရန် သူတို့အလိုမရှိကြပါ။

စိတ်ဝင်စားစရာအကြောင်းတစ်ခုမှာ ဗာဗုလုန်ဟူသောနာမသည် ‘‘ထာဝရဘုရား၏တံခါး’’ ဟူသော ‘‘ဗာလား’’ ဝေါဟာရနှင့်ဆက်စပ်ခြင်း ရှိသေး၍ ‘‘ရှုပ်ထွေခြင်း’’ ဟူသောအဓိပ္ပာယ်ရှိသည်။ အဘယ်ကြောင့်ဆိုသော် ထိုသူတို့သည် မိမိကိုယ်ကို ဘုရားဟုအထင်ရှိနေကြသည်။ အဆုံး၌ စည်းလုံး ခြင်းပျက်ပြားကာ အားအင်ချည့်နဲ့လျက် ရှုပ်ထွေးခြင်းရလဒ်သာရရှိသွား ကြသည်။

‘‘ဗာဗုလုန်ရဲတိုက်ဆောက်လုပ်သူတို့သည် ဘုရားသခင်ကို မှီခိုခြင်း မပြုရသော အစိုးရတစ်ရပ်ကိုဖွဲ့စည်းရန် ကြံရွယ်စိတ်ကူးကြသည်။ သူတို့အထဲ၌ ထာဝရဘုရားကို ကြောက်ရွံ့သူများရှိသော်လည်း အခြားသူများတို့၏ ဟန်ဆောင်ကောင်းခြင်းနှင့် မတရားသော လုပ်ရပ်များအကြား နစ်မွန်းသွားခဲ့ရ သူများလည်းရှိသည်။ ထိုကဲ့သို့သောသူများကို ဘုရားရှင်ကယ်တင်နိုင်ရန်အတွက် မိမိ၏တရားစီရင်ခြင်းအမှုကို နှောင့်နှေးစေခဲ့ပါသည်။ အမှားလုပ်နေသူတို့၏ စာရိတ္တကိုလည်းပြသပေးနေခဲ့သည်။ ဘုရားသခင်၏သားတော်ကို ကိုယ်တိုင် ထိုသူတို့၏အမှားများကို မြင်သာထင်သာ ပေါ်လွင်စေရန် လုပ်ဆောင်ပေးခဲ့သည်။ ယင်းတို့၏အကြံအစည်ကို ပြောင်းလဲရန်ကြိုးစားခဲ့သည်။ သို့သော်လည်း လူတို့သည် ကောင်းကင်ဘုံရှင်၏ အုပ်ချုပ်ခြင်းကို တက်ညီလက်ညီ ပုန်ကန်နေခဲ့ကြသည်။ လုံးဝဂရုမစိုက်ပါ။ စိတ်နှလုံးများဆိုးယုတ်သည်ထက် ပို၍ပြင်းထန်လာသည်။ ပုန်ကန်ခြင်းအမှုကိုသာ တစ်စိုက်မတ်မတ် သွားနေကြသည်။ မိမိတို့မာနဖြင့် နိုင်ငံကိုတည်ဆောက်ကြသည်။ ဘုရားရှင်၏ အုပ်စိုးခြင်းမခံ၊ ဘုရားရှင်ကိုဂုဏ်ပြုခြင်းလည်းမရှိကြပါ။ ‌ရှေးဘိုးဘေးနှင်းပရောဖက်များ စ. ၁၂၃.

ကျွန်ုပ်တို့သည်ထင်ရှားအောင်၊ နာမည်ကြီးအောင်၊ လူအထင်ကြီးအောင် မလုပ်မိစေရန် အဘယ်ကြောင့် အလွန်အေရးြကီးသနည်း။

သောကြာနေ့ ဧပြီလ ၂၉ ရက်

ဆက်လက်လေ့လာရန်။ အယ်လင်ဂျီဝှိုက်၏ရှေးဘိုးဘေးနှင့်ပုရောဖက်များစာအုပ်မှ စာမျက်နှာ ၁၁၇-၁၂၄ ပါ ‘‘ဗာဗုလုန်ရဲတိုက်ကြီး’’ အကြောင်းကိုဖတ်ပါ။

သူတို့သည်ဦမိ့ကိုတည်ဆောက်ရန် ဆုံးဖြတ်ကြသည်။ ထိုမြို့အလယ်၌ အလွန်မြင့်သောမိုးထိရဲတိုက်ကြီးကို တည်ဆောက်ကြသည်။ အကြံအစည်မှာ လူမျိုးများအရပ်ရပ်ပျံ့လွင့်မသွားစေရန် ရည်ရွယ်ကြသည်။ ဘုရားသခင်မှာမူ လူသားများမြေကြီးအနှံ့အပြားသို့ ကွဲပြားပျံ့နှံ့သွားရန်အတွက်ညွန်ကြားထား သည်။ များပြားစွာမွေးဖွားကြရန်ဖြစ်သည်။ သို့သော် ဗာဗုလုန်ရဲတိုက် တည်ဆောက်သူတို့သည် မိမိတို့မကွဲမပြားတစ်ခုတည်းတစ်စည်းတည်း ကျစ်ကျစ်လျစ်လျစ် နေထိုင်ရန် ဆုံးဖြတ်ကြသည်။ ကမ္ဘာကိုအုပ်ချုပ်သော မင်းတစ်ပါးတည်း အုပ်ချုပ်ခြင်းကိုဖြစ်စေရန် ကြိုးပမ်းကြသည်။ သို့ဖြစ်၍ သူတို့၏မြို့သည် စကြဝဠာအင်ပါယာ၏ မြို့တော်ဖြစ်စေရန်ဖြစ်သည်။ ထိုမြို့ကြီး၏ဘုန်းတန်ခိုးသည် ကမ္ဘာအဝန်းလွမ်းမိုးကာ မိုးထိရဲတိုက်သည်လည်း ခိုင်မာသောအမှတ်အသားတစ်ခုဖြစ်စေမည်။ ထိုရဲတိုက်သည် ဆောက်လုပ် သူတို့၏ဥာဏ်ပညာနှင့်တန်ခိုးအင်အားကို အမှတ်အသား အထိမ်းအမှတ်အဖြစ် ထီးထီးကြီးထင်ရှားနေပေမည်။ နောက်ဆုံးမျိုးဆက်များအထိ ကျော်ကြား အံ့သြဖွယ်ကောင်းသောလုပ်ဆောင်မှုကြီးဖြစ်စေရန်ဖြစ်သည်။

ရှိနာလွင်ပြင်တွင်နေထိုင်သော သူအပေါင်းတို့သည် ဘုရားသခင်၏ ပဋိညာဉ်ကိုလုံးဝအယုံအကြည်မရှိကြပါ။ ကမ္ဘာကြီးကိုရေဖြင့်လုံးဝ မလွမ်းစေတော့ပါဟု မိန့်သည်ကိုအယုံမရှိကြ။ များစွာသောသူတို့သည်လည်း ထိုရေလွမ်းမိုးခြင်းသည် ဘုရားသခင်၏အစီအစဉ်မဟုတ်။ သဘာဝတရား အရသာ အလိုလိုဖြစ်ခဲ့သည်ဟု အထင်ရှိကြသည်။ အချို့တို့မှာမူ တန်ခိုးရှင်တစ်ပါးက လုပ်ဆောင်မည်ဟုယူဆကြသည်။ သို့ဖြစ်၍ သူတို့၏ နှလုံးသားများသည် ကာဣနကဲ့သို့ မာကျောခက်ထန်ကြသည်။ ဘုရားရှင်ကို ဆန့်ကျင်ဘက်ပြုလုပ်ကြ၏။ ရဲတိုက်ကြီးကိုဆောက်လုပ်ခြင်းသည် မိမိ ကိုယ်ကိုကယ်တင်ရန်အတွက်ဖြစ်သည်။ ရေမရောက်နိုင်သော အမြင့်အထိကို ဆောက်လုပ် သွားကြမည်။ အန္တရာယ်များဖြစ်လာလျှင် မိမိတို့ဘာသာမိမိတို့ ကာကွယ်မည့်သဘောဖြစ်သည်။ မိုးတိမ်များရှိသည့်နေရာအထိ ရဲတိုက်ကို တည်ဆောက်မည်။ ရေလွမ်းမိုးသောအတိုင်းအတာအထိ၏ အထက်သို့ ရောက်အောင်ကိုဆောက်ကြမည်ဖြစ်သည်။ ထိုသို့အတွေးအခေါ်မျုိးသည်ကိုယ်ကိုကယ်တင်ရန်အတွက်ဖြစ်သည်။ ရေမရောက်နိုင်သောအမြင့်အထိကို ဆောက်လုပ်သွားကြမည်။ အန္တရာယ်များ ဖြစ်လာလျှင် မိမိတို့ဘာသာမိမိတို့ ကာကွယ်မည့်သဘောဖြစ်သည်။ မိုးတိမ်များရှိသည့်နေရာအထိ ရဲတိုက်ကို တည်ဆောက်မည်။ ရေလွမ်းမိုးသော အတိုင်းအတာအထိ၏ အထက်သို့ ရောက်အောင်ကိုဆောက်ကြမည်ဖြစ်သည်။ ထိုသို့အတွေးအခေါ်မျိုးသည် နောင်လာနောက်သားများအတွက် ဘုရားရှင်ကို မကိုးစားမယုံကြည်ဖြစ်စေသည် သာမက ရုပ်တုကိုးကွယ်ခြင်းသို့ပင် ပို့ဆောင်ပေးသည်။ ရှေးဘိုးဘေးနှင့်ပ‌ရောဖက်များ စစ. ၁၁၈၊ ၁၁၉.

--ဝဝဝ--